**DECIZIA ETAPEI DE ÎNCADRARE**

**proiect. ....... din ....02.2024**

Ca urmare a solicitării de emitere a acordului de mediu adresate de **AVEDA FORTE SRL prin Baciu Elena Anca și Baciu Liviu Gheorghe,** cu domiciliul în jud. Brașov, mun. Săcele, str. Nicolae Nicoleanu, nr.6, înregistrată la APM Brașov cu nr. 16073 din 07,12,2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin **Legea nr. 49/2011**, cu modificarile si completarile ulterioare;

autoritatea competentă pentru protecţia mediului APM Braşov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 31.01.2024, că proiectul **„Construire centrală fotovoltaică, sistem de stocare, spații acces, exclusiv pe domeniul privat, linii de racordare la rețea, împrejmuire, sistematizare verticală, organizare șantier"**, propus a fi realizat în jud. Brașov, mun. Săcele, strada extravilan, amplasament identificat prin CF nr. 108598 Săcele, nr. cad. 108598, CF nr. 110662 Săcele, nr. cad. 110662, CF nr. 110370 Săcele, nr. cad. 110370, CF nr. 103389 Săcele, nr. cad. 103389, CF nr. 103308 Săcele, nr. cad. 103308, conform certificatului de urbanism nr. 299 din 31.05.2023, emis de Primaria Municipiului Săcele, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, Anexa Nr. 2, la punctul 3. a) instalații industriale pentru producerea energiei electrice, termice și a aburului tehnologic, altele decât cele prevăzute în anexa nr. 1*;*
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selecție pentru stabilirea necesitatii efectuarii evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:
6. ***Caracteristicile proiectului:***
7. ***dimensiunea și concepția întregului proiect****:*

Se propune construirea unei centrale fotovoltaice de ~4.8 MWp cu panouri fotovoltaice din siliciu cristalin pe sistem de montare fix. Centrala fotovoltaica va produce energie electrica din sursa regenerabila (solara), ce va fi injectata in reteaua electrica nationala, contribuind astfel la producerea de energie curata şi obtinerea independentei energetice a tarii.

**Amenajare teren:**

Suprafaţa: aprox. 57.200 mp;

Pentru fixarea panourilor se vor folosesc piloti infipti.

Terenul se va împrejmui cu gard de plasă si sârmă ghimpată, înălţime 2,5m; va fi prevăzuta o poartă de intrare, cu gheretă;

Sistemul de protectie împotriva descărcărilor atmosferice va fi realizat prin montarea de paratrăsnete legate la o retea de platbandă Ol-Zn 40x4 mmp, la care se racordează şi structura metalică de montare a modulelor fotovoltaice;

**Construcţie centrală fotovoltaică:**

Centrala fotovoltaică va avea o putere nominală de 4.8 MWp ce va fi instalată pe un teren de 57.200 mp, teren detinut prin contract de superficie de catre S.C. AVEDA FORTE S.R.L.

Se vor folosi panouri fotovoltaice să fie din siliciu monocristalin, care au un randament de conversie mai mare de 20.9%, echipate cu diode de bypass; Modelul de panou va fi de 650 Wp.

Panourile care vor fi poziţionate cu faţa spre sud.

Pentru a se putea racorda la SEN tensiunea invertoarelor trebuie ridicata le nivelul de 20 kV prin intermediul a 3 Posturi de transformare în anvelopă (PTAv), echipate fiecare cu cate 1 transformator 0,8/20kV cu puterea de 1600 kVA si 2x2000 kVA,

Injecţia în reţeaua SEN se va face in LEA 20 kV Socorom din apropiere; Posturile trafo se vor racorda la un Punct de conexiune amplasat in incinta parcului.

Punctul de conexiune se va racorda la LEA 20 kV Socorom, prin cabluri electrice montate in pamant (LES 20 kV) pe o distanta de aprox. 500 m, amplasate pe drumurile de exploatare.

Centrala are un sistem de monitorizare a datelor care este conectat la internet pentru a avea acces la date în orice moment de oriunde de către personalul autorizat şi a arhiva evoluţia datelor parametrilor;

Centrala este dotată cu un sistem de securitate pentru supravegherea centralei şi un gard din sârmă înalt de 2,5 metri;

Centrala va avea drum de acces şi alei pentru asigurarea mentenanţei corespunzătoare şi în cazul unei defecţiuni să se poată interveni cu promptitudine.

Centrala fotovoltaică de producere energie electrică se bazează pe principiul conversiei energiei solare, captate de panourile fotovoltaice, in energie electrică. Panourie fotovoltaice convertesc radiatia soară in curent electric, de tip continuu, care, pentru a putea fi folosit, trebuie şi el convertit in curent alternativ. Aceasta se face cu ajutorul invertoarelor,care transforma curentul continuu in curent alternativ, de joasă tensiune.

Pentru a putea fi injectată in reţeaua publică de curent alternativ, trebuie ca tensiunea să fie ridicată la nivelul de 20 KV sau mai mult, şi aceasta se face cu ajutorul transformatoarelor electrice, ridicătoare de tensiune.

 Centrala fotovoltaică are nevoie de patru componente principale, acestea sunt:

- *Panourile fotovoltaice* care au rolul de a transforma energia solară în energie electrică;

- *Invertoarele* care au rolul de a transforma curentul continuu produs de panourile fotovoltaice în curent alternativ, care poate fi utilizat de consumatorii finali, acesta mai are şi rolul de a se sincroniza cu reţeaua electrică şi de a face transformarea cu pierderi cât mai mici;

- *Sistemele de montare a panourilor fotovoltaice*, care au rolul de a susţine panourile si menţine orientarea către soare;

- *Postul de transformare*, implicit transformatorul de putere ridicător, care are rolul de a aduce tensiunea de la ieşirea invertoarelor la nivelul de tensiune al reţelei electrice in care se face injecţia de energie;

 – materiile prime, energia şi combustibilii utilizaţi - se utilizeza ca materie prima energia solara emisa pe timp de zi si care nu necesita costuri de nici un fel.

 – racordarea la reţelele utilitare existente în zonă: pentru evacuarea energiei electrice produse centrala fotovoltaica se racordeaza la linia electrica aeriana existenta in apropiere si care apartine operatorului de distributie local (DEER) pe baza Avizului Tehnic de racordare emis de acesta.

Asigurarea utilităţilor

Pentru asigurarea utilitatilor necesare personalului de interventie se va monta o toaleta ecologica vidanjabila , care include si:

• Lavoar / galetusa din plastic cu capac avind capacitatea de 5 l apa curata

• Suport/portprosop/hirtie

• Lavoar si conectica pentru scurgere

Comunicaţii – se va prevedea o legătură telefonică şi internet, prin serviciul de telefonie mobilă

**Faza de constructie, in ordinea realizarii:**

1. Organizarea de şantier care trebuie să cuprindă:

- căile de acces;

- unelte, scule, dispozitive, utilaje şi mijloace necesare;

- sursele de energie ;

- vestiare, apă potabilă, grup sanitar;

- grafice de execuţie a lucrărilor;

- organizarea spaţiilor necesare depozitării temporare a materialelor, măsurile specifice pentru conservare pe timpul depozitării şi evitării degradărilor;

2. Executia imprejmuirii terenului, poarta acces auto si pietonala, montajul sistemului de supraveghere perimetrala si alarmare; realizarea drumurilor interioare si a fundatiilor de pietris pentru, Punctul de conexiune si Posturi trafo.

3. Asigurarea utilităţilor

Pentru asigurarea utilitatilor necesare personalului de interventie se va monta o toaleta ecologica vidanjabila, care include si:

- Lavoar / galetusa din plastic cu capac avind capacitatea de 5 l apa curata

- Suport/portprosop/hirtie

- se va prevedea o legătură telefonică şi internet, prin serviciul de telefonie mobilă

4. Montarea stalpilor de sustinere structura panourilor fotovoltaice si a invertoarelor; se monteaza prin batere direct in pamant cu utilaje specializate; montarea structurii de sustinere a panourilor; realizarea legaturilor electrice intre panouri si invertoare

5. Montarea Posturilor trafo pe fundatii de pietra si prundis si realizarea legaturilor cu invertoarele din camp.Cablurile electrice de legatura se monteaza in canale de cabluri sapate in pamant de-a lungul drumurilor interne.

6. Montare, Punctul de conexiune pe fundatii de piatra si pietris si realizarea legaturilor electrice cu Posturile trafo .

7. Realizarea de teste functionale ale instalatiilor.

8. Lucrări de refacere a amplasamentului la finalizarea investiţiei

La terminarea lucrărilor din zonele afectate de săpături, terenul se va compacta, nivela, va fi însămânţat cu iarbă şi va fi stropit cu apă pentru refacerea stratului vegetal în aceste zone. Nivelarea terenului va asigura realizarea pantelor existente de scurgere a apelor pluvial, astfel încât să fie evitată stagnarea acestora.

**Punerea in functiune:**

Se face pe baza normelor si normativelor specifice instalatiilor electrice si specificatiilor echipamentelor.Punerea in functiune se face impreuna cu Operatorul de retea care va prelua in retelele sale energie electrica produsa.

Se verifica functionarea corespunzatoare a echipamentelor, protectiilor si automatizarilor instalatiei.

*LUCRĂRI NECESARE ORGANIZĂRII DE ŞANTIER:*

Documentaţia tehnică pentru realizarea unei construcţii noi prevede obligatoriu şi realizarea (în apropierea obiectivului) a unei organizări de şantier care trebuie să cuprindă :

- căile de acces;

- unelte, scule, dispozitive, utilaje şi mijloace necesare ;

- sursele de energie ;

- vestiare, apă potabilă, grup sanitar ;

- grafice de execuţie a lucrărilor ;

- organizarea spaţiilor necesare depozitării temporare a materialelor, măsurile specifice pentru conservare pe timpul depozitării şi evitării degradărilor ;

- măsuri specifice privind protecţia şi securitatea muncii, precum şi de prevenire şi stingere a incendiilor, decurgând din natura operaţiilor şi tehnologiilor de construcţie cuprinse în documentaţia de execuţie a obiectivului;

- măsuri de protecţia vecinătăţilor (transmitere de vibraţii şi şocuri puternice, degajări mari de praf, asigurarea acceselor necesare).

Lucrările provizorii necesare organizării incintei constau în împrejmuirea terenului aferent proprietăţii printr-un gard ce va rămâne în continuare, după realizarea lucrărilor de construcţie. Accesul în incintă se va face prin două porţi, una pentru personal şi cealaltă pentru maşini.

Materialele de construcţie cum sunt piatra, nisipul, se vor putea depozita şi în incinta proprietăţii, în aer liber, fără măsuri deosebite de protecţie. Materialele de construcţie care necesită protecţie contra intemperiilor se vor putea depozita pe timpul execuţiei lucrărilor de construcţie în incinta magaziei provizorii, care se va amplasa la început. În acest sens, pe terenul aferent se va organiza şantierul prin amplasarea unor obiecte provizorii :

- magazia provizorie cu rol de depozitare materiale, vestiar muncitori şi depozitare scule;

- tablou electric;

- punct PSI (în imediata apropiere a fântânii ori sursei de apă) ;

- platou depozitare materiale.

Nu sunt necesare măsuri de protecţie a vecinătăţilor.

Se vor lua măsuri preventive cu scopul de a evita producerea accidentelor de lucru sau a incendiilor.

Pentru a preveni declanşarea unor incendii se va evita lucrul cu şi în preajma surselor de foc. Dacă se folosesc utilaje cu acţionare electrică, se va avea în vedere respectarea măsurilor de protecţie în acest sens, evitând mai ales utilizarea unor conductori cu izolaţie necorespunzătoare şi a unor împământări necorespunzătoare.

MĂSURI ŞI REGULI DE PROTECŢIE LA ACŢIUNEA FOCULUI

1. Normele de protecţie contra incendiilor se stabilesc în funcţie de categoria de pericol de incendiu a proceselor tehnologice, de gradul de rezistenţă la foc al elementelor de construcţie, precum şi de sarcina termică a materialelor şi substanţelor combustibile utilizate, prelucrate, manipulate sau depozitate, definite conform reglementărilor tehnice.

2. Organizarea activităţii de prevenire şi stingere a incendiilor precum şi a evacuării persoanelor şi bunurilor în caz de incendiu vizează în principal :

a. stabilirea în instrucţiunile de lucru a modului de operare precum şi a regulilor, măsurilor de prevenire şi stingere a incendiilor ce trebuiesc respectate în timpul executării lucrărilor;

b. stabilirea modului şi a planului de depozitare a materialelor şi bunurilor cu pericol de incendiu sau explozie;

c dotarea locului de muncă cu mijloace de prevenire şi stingere a incendiilor, necesare conform normelor, amplasarea corespunzătoare a acestora şi întreţinerea lor în perfectă stare de funcţionare;

d. organizarea alarmării, alertării şi a intervenţiei pentru stingerea incendiilor la locul de muncă, precum şi constituirea echipelor de intervenţie şi a atribuţiilor concrete;

organizarea evacuării persoanelor şi bunurilor în caz de incendiu precum şi întocmirea planurilor de evacuare;

f. întocmirea ipotezelor şi a schemelor de intervenţie pentru stingerea incendiilor la instalaţiile cu pericol deosebit;

g. marcarea cu inscripţii şi indicatoare de securitate şi expunerea materialelor de propagandă împotriva incendiilor.

3. Înaintea începerii procesului tehnologic, muncitorii trebuie să fie instruiţi să respecte regulile de pază împotriva incendiilor.

4. Pe timpul lucrului se vor respecta întocmai instrucţiunile tehnice privind tehnologiile de lucru, precum şi normele de prevenire a incendiilor.

5. La terminarea lucrului se va asigura:

a. întreruperea iluminatului electric, cu excepţia celui de siguranţă;

b. evacuarea din incintă a deşeurilor reziduurilor şi a altor materiale combustibile;

c. înlăturarea tuturor surselor cu foc deschis;

d. evacuarea materialelor din spaţii de siguranţă dintre construcţie şi instalaţii.

6. Este obligatorie marcarea cu indicatoare de securitate executate şi montate conform standardelor SRAS 297/1 şi STAS 297/2;

7. Depozitarea subansamblelor şi a materialelor se va face în raport cu comportarea la foc a acestora şi cu condiţia de a nu bloca căile de acces la apă şi la mijloacele de stingere şi spaţiile de siguranţă.

8. Se interzice lucrul cu foc deschis la distanţe mai mici de 3 m faţă de elementele sau materialele combustibile fără luarea măsurilor de protecţie specifice (izolare, umectare, ecranare, etc.). Zilnic, după terminarea programului de lucru, zona se curăţă de resturile şi deşeurile rezultate. Materialele şi substanţele combustibile se depozitează în locuri special amenajate, fără pericol de producere a incendiilor.

9. Pe timpul executării lucrărilor cu materiale combustibile, este interzis focul deschis sau fumatul. Sunt exceptate dispozitivele tehnologice prevăzute şi asigurate cu protecţiile necesare.

10. Şantierul trebuie să fie echipat cu un post de incendiu, care cuprinde:

- găleţi din tablă, vopsite în culoarea roşie, cu inscripţia « găleată de incendiu (2 buc.)

- lopeţi cu coadă (2 buc.)

- topoare târnăcop cu coadă (2 buc.)

- căngi cu coadă (2 buc.)

- răngi de fier (2 buc.)

- scară împerechere din trei segmente (1 buc.)

- ladă cu nisip de 0,5 mc (1 buc.)

- stingătoare portabile

*Lucrările de refacere a amplasamentului în zona afectată de execuţia investiţiei:*

La terminarea lucrărilor din zonele afectate de săpături, terenul se va compacta, nivela, va fi însămânţat cu iarbă şi va fi stropit cu apă pentru refacerea stratului vegetal în aceste zone. Nivelarea terenului va asigura realizarea pantelor existente de scurgere a apelor pluvial, astfel încât să fie evitată stagnarea acestora.

Soluţia tehnică de proiectare a centralei fotovoltaice nu are impact negativ asupra mediului.

***b)*** ***cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) producția de deșeuri:***

 Tipurile de deşeuri rezultate din execuţia lucrărilor sunt menţionate în tabelul de mai jos:

| Denumire deşeu | Cod deşeu | Eliminarea/ valorificarea deşeului |
| --- | --- | --- |
| Vopsele şi lacuri întărite | 03.01.99 | Eliminare la groapa de gunoi municipală |
| Deşeuri de la sudură | 12.01.13 | Eliminare la groapa de gunoi municipală |
| Ambalaje de hârtie şi carton | 15.01.01 | Valorificare prin unităţi tip REMAT |
| Ambalaje de materiale plastice | 15.01.03 | Valorificare prin unităţi tip REMAT |
| Deseu beton | 17.01.01 | Eliminare la groapa de gunoi municipală |
| Materiale plastice | 17.02.03 | Valorificare prin unităţi tip REMAT |
| Cupru, bronz, alamă | 17.04.01 | Valorificare prin unităţi tip REMAT |
| Aluminiu | 17.04.02 | Valorificare prin unităţi tip REMAT |
| Alte deseuri de la constructii si demolari (inclusiv amestecuri de deseuri) cu continut de substante periculoase | 17.09.03\* | Eliminare la groapa de gunoi municipală |
| Deşeuri textile | 20.01.11 | Eliminare la groapa de gunoi municipală |
| Deşeuri textile contaminate | 15.02.07 | Valorificare prin unităţi tip REMAT |
| Ambalaje care conţin reziduuri sau sunt contaminate cu substanţe periculoase | 15.01.10 | Valorificare prin unităţi tip REMAT |

Executantul lucrărilor de constructii are obligaţia să asigure:

- colectarea selectivă a deşeurilor rezultate în urma lucrărilor de construcţii

- depozitarea temporară corespunzătoare a fiecărui tip de deşeu rezultat (depozitare în recipienţi etanşi, cutii metalice/ PVC, butoaie metalice/ PVC, etc.)

- eliminarea în locurile autorizate de municipalitate şi aprobate de Managerul de Proiect a materialelor inerte (sau asimilabile) cum ar fi: sudură, pământ, caramizi, beton

- efecturea transportului deşeurilor în condiţii de siguranţă de către operatori autorizaţi la agenţii economici specializaţi în valorificarea deşeurilor

Executantul va obţine avizul de expediţie a deşeului de la firma autorizată să-l colecteze, prin intermediul Managerului de Proiect. În aviz va fi specificată clar cantitatea de deşeu şi tipul acestuia. O copie a acestui document, cu ştampila societăţii comerciale autorizate, se va întoarce la Managerul de Proiect.

La începutul lucrărilor, Executantul va încheiea un contract cu un operator de colectare şi valorificare a deşeurilor, autorizat de către Agenţia pentru Protecţia Mediului pe raza căreia Executantul efectuează lucrările respective., prezentând documentul Managerului de Proiect.

Este interzisă arderea/ neutralizarea şi abandonarea deşeurilor în instalaţii respectiv locuri neautorizate în acest scop.

1. ***Poluarea și alte efecte negative:***

Protecția calității apelor :

Nu se vor deversa ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

Apele pluviale vor fi evacuate pe teren.

Surse de poluanti pentru ape, locul de evacuare sau emisarul: Nu este cazul.

Protecția calității aerului:

Lucrările prin proiect nu constituie surse importante de poluare. Pe durata activităților de execuție pot rezulta emisii de gaze de eșapament de la vehiculele rutiere și utilajele acționate cu motoare termice, impactul acestora asupra calității aerului înconjurător fiind unul nesemnificativ**.**

Protecția împotriva zgomotului și vibrațiilor:

Implementarea proiectului, care face obiectul prezentei documentații se va face cu utilaje și echipamente performante, care să nu producă zgomot peste nivelul admis de reglementările în vigoare. Se vor respecta prevederile HG nr. 1756/2006 privind limitarea nivelului de zgomot în mediu produs de echipamentele destinate utilizării în exteriorul clădirilor. Zonele învecinate nu vor fi afectate de zgomotul asociat lucrărilor necesare implementării proiectului.

Echipamentele propuse prin proiect vor fi amplasate pe sol pe structură metalică, la o distanță suficient de mare față de zonele locuite și nu se impun măsuri suplimentare în ceea ce privește protecția împotriva zgomotului și vibrațiilor.

Pe durata lucrărilor de construcție – montaj nu se vor desfășura activități pe timpul nopții

Protecția împotriva radiațiilor:

**- sursele de radiații**

NU ESTE CAZUL

Pe toata durata execuției lucrărilor nu vor fi utilizate, depozitate, transportate, manipulate ori tratate sau eliberate în mediu materiale sau substanțe radioactive.

În exploatarea utilajelor și echipamentelor prevăzute în proiect nu vor fi utilizate, depozitate, transportate, manipulate ori tratate sau eliberate în mediu materiale sau substanțe radioactive.

**- amenajările și dotările pentru protecția împotriva radiațiilor**

NU ESTE CAZUL

Protecția solului și a subsolului

**- sursele de poluanți pentru sol, subsol, ape freatice și de adancime**

NU ESTE CAZUL

**- lucrările și dotările pentru protecția solului și a subsolului**

NU ESTE CAZUL

Dat fiind faptul că panourile se vor amplasa pe o structura metalică montată direct pe sol, în perioada de execuție a lucrărilor de montaj se va verifica starea tehnică a utilajelor, astfel încât acestea să nu prezinte scurgeri de carburant (în cazul celor acționate cu motor termic), lubrifianți și orice alte fluide.

Protecția așezărilor umane și a altor obiective de interes public:

Având în vedere faptul că nu sunt lucrări de mare amploare, că vor fi limitate ca timp și loc de execuție, nu este necesară adoptarea unor măsuri suplimentare speciale pentru protecția așezărilor umane și a altor obiective de interes public din zonă.

***f)riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice*** – lucrarile vor fi executate numai cu societati autorizate și vor fi luate toate măsurile de siguranță astfel încât sa nu existe risc de accidente.

***g)riscurile pentru sănătatea umană*: ca urmare a adresei nr. 14318/20.12.2023 emisa de DSPJ BRASOV „ nu este necesara efectuarea unui studiu de impact asupra sanatatii populatiei”.**

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificarile si completarile ulterioare;

***2. Amplasarea proiectelor:***

***a) utilizarea actuala și aprobata a terenurilor:*** terenul este situat în extravilanul Municipiului Sacele proprietatea privata, conform extraselor de carte funciara nr. 91892/25.05.2023, nr. 91897/25.05.2023, 91898/25.05.2023, 84456/18.05.2023 si nr. 85455/18.05.2023, cu actul in forma autentica nr. 1728/22.05.2023 asupra terenurilor cu nr. cadastral 108598 din Cf nr. 108598 Sacele, nr. cad. 110662 din CF nr. 110662 Sacele, nr. cad. 110370 din CF nr. 110370 si nr. cadastral 103389 din CF nr. 103389 Sacele, se constituie dreptul de superficie pe o durata de 25 ani in favoarea SC AVEDA FORTE SRL, in scopul edificarii unui parc fotovoltaic;

Terenurile sunt situate in zona de protectie a rampei Ecologice FIN –ECO conform Ord. nr. 119/2014 pentru aprobarea Normelor de igiena si sanatate publica privind mediul de viata al populatiei, actualizat 2023, cu modificarile si completarile ulterioare.

Folosința actuala: teren arabil in suprafata de 57200 mp;;

Destinația conform P.U.G. (plan urbanistic general): arabil extravilan, conform Certificatului de Urbanism nr. 299/31.05.2023, eliberat de Primăria Municipiului Sacele, în temeiul reglementărilor Documentatiei de urbanism nr 36060/2000, faza PUG, aprobată prin Hotărărea Consiliului Local Sacele nr. 23/22.02.2001, cu valabilitate prelungita prin HCL 176/23.08.2018.

***b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul.

 ***c) capacitatea de absorbtie a mediului natural, acordandu-se o atenție specială următoarelor zone:***

 ***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii și relevante pentru proiect sau în care se considera ca exista astfel de cazuri –*** nu este cazul.

***vii) zone cu densitate mare a populatiei:*** distanţa faţă de zonele cu funcţiunea de locuire este de circa 2.0 km;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus pe perioada de execuție a proiectului;

***e)cumularea impactului cu impactul altor proiecte existente și/sau aprobate*–** nu este cazul;*.*

***f) probabilitatea impactului –*** redusa, doar pe perioada executarii lucrărilor propuse prin proiect;

***g) debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu** **intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificarile și completarile ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul **nu intră** sub incidenţa art. 48 si art. 54 din Legea apelor nr.107/1996, cu modificările şi completările ulterioare.

**Conditiile de realizare a proiectului:**

1. Se vor respecta prevederile OUG nr. 195/2005, aprobată prin Legea nr. 265/2006 cu modificările şi completările ulterioare, privind protecţia mediului;
2. Se vor respecta conditiile impuse de ceilalti avizatori prin avizele obtinute si proiectele inaintate spre avizare;
3. Deşeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se va respecta programul de lucru impus de Primaria Municipiului Sacele în concordanta cu programul de odihna a locuitorilor din zona în conformitate cu Legea nr. 61/1991 cu modificarile și completarile ulterioare, privind linistea publica, pe toata perioada de executie a lucrarilor de construire;
11. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
12. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
13. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
14. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
15. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
16. In vederea mentinerii calitatii aerului, în parametrii optimi, în zona amplasamentului, în perioada realizarii lucrărilor de construcție, se vor respecta urmatoarele conditii:
	* utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
	* minimizarea activităților generatoare de praf (tăiere, măcinare, spargerea betonului, nisip, pietris, activități de sablare/șlefuire, etc.);
	* se vor lua măsuri de acoperire, îngrșdire, închidere a stocurilor de materiale de constructie sau deșeuri, pentru prevenirea împrăștierii cauzata de vânt;
	* curățarea/spălarea vehiculelor care ies de pe șantier;
	* oprirea motoarelor tuturor vehiculelor aflate în staționare, în zona șantierului;
17. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisa amplasarea în incinta organizarii de santier a statiilor de preparare beton, făra asigurarea sistemului de preepurare ape uzate tehnologice și a sistemului de protecție a atmosferei împortiva poluarii cu pulberi;
* în vederea menținerii calității aerului, în parametrii optimi pentru pulberi, respectiv, PM 2,5 și PM 10, în zona amplasamentului, în perioada lucrărilor de construcție se vor respecta următoarele condiții:

a) utilizarea materialelor speciale (folie de plastic, plasă etc.) cu care se va acoperi pământul excavat, până la reutilizarea sau transportul lui;

b) utilizarea apei, pentru suprimarea prafului, în cantitățile, frecvența și proporțiile necesare în zona de lucru, la sfârșitul fiecărei săptămâni de lucru, dacă nu se vor desfășura operațiuni active mai mult de două zile consecutiv;

c) se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;

d) curățarea roților vehiculelor care ies de pe șantier;

e) oprirea motoarelor tuturor vehiculelor aflate în stațioanare, în zona șantierului.

18. Se vor respecta prevederile OUG nr. 92/2021 privind regimul deșeurilor cu modificările şi completările ulterioare;

19. La finalizarea ciclului de viață al panourilor fotovoltaice, se vor identifica și lua toate măsurile necesare pentru valorificarea/reciclarea acestora.

În conformitate cu prevederile **OUG nr.195/2005**, aprobată prin **Legea nr.265/2006** privind protectia mediului, cu modificările si completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apă.**

**La finalizarea investitiei titularul va notifica autoritatea competentă pentru protecţia mediului, care va face un control de specialitate pentru verificarea respectării prevederilor Deciziei de Încadrare, conform art. 43, alin. (3) din Legea 292/2018 privind evaluarea impactului anumitor proiecte publice şi private asupra mediului.**

**Procesul-verbal de constatare întocmit se anexeaza si face parte integranta din procesul-verbal de recepţie la terminarea lucrărilor, conform art. 43, alin. (4) din Legea 292/2018 privind evaluarea impactului anumitor proiecte publice şi private asupra mediului.**

**Dupa întocmirea procesului verbal de constatare a respectarii tuturor conditiilor de realizare a proiectului, societatea care va desfasura activitatea în urma implementarii acestuia, are obligatia de a solicita și obține autorizația de mediu.**

**Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.**

**Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.**

Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal întocmit în situația prevazuta la alin. (3) se anexeaza și face parte integrantă din procesul - verbal de recepție la terminarea lucrărilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat în condițiile legii pentru cerința esentiala D) igiena, sanatate și mediu înconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 -art. 18, alin. (13 ) în cazul în care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente în vederea confirmării faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

 **DIRECTOR EXECUTIV,**

 **Ciprian Marius BĂNCILĂ**

 **ȘEF SERVICIU A.A.A, ȘEF BIROU C.F.M.,**

**Liliana Cristina COPACEA Mirela Moisa**

 **ÎNTOCMIT:**

**Consilier Vasilica GROSU**